Удзельнікі школы знаёміліся з эксперыментам AMS — гэта першы вялікі магнітны спектрометр, які працуе ў космасе. Падчас наведвання мы бачылі ў рэжыме рэальнага часу на вялікім экране касманаўтаў, якія працуюць на Міжнароднай касмічнай станцыі. Акрамя гэтага, мы наведалі вядомы музей CERN Мікракосм, вучэбную даследчую фізічную лабараторыюі S’Сool Lab і медыйны цэнтр “Глобус”. Адметнай рысай усіх памяшканняў CERN з’яўляецца наяўнасць мноства вялікіх экранаў, на якіх бачны вынікі даследаванняў, якія ідуць на паскаральніках у рэальным часе. Нават у ліфце атэля, дзе мы жылі, былі такія экраны. У фізічнай лабараторыі настаўнікі самі праводзілі эксперымент па будове камеры Вільсана і назірання ў ёй трэкаў элементарных часціц. Мы пабывалі пад зямлёй на глыбіні 80 метраў, дзе побач за сцяной ляцяць з хуткасцю, блізкай да хуткасці святла, згусткі пратонаў, дзе вельмі магутныя дэтэктары фіксуюць сутыкненні часціц, а трэкі малююць карціны будучых адкрыццяў.